
	Tilsyn med Mølgård Dambrug 

	Dato for administrativt tilsyn
	04-08-2026
	
	

	Navn, adresse, tlf
	Dybvadgårdsvej 4b, 9240 Nibe

	Registrerings nr.
	CVR
	15674490
	P-nr.
	1027417600
	CHR
	70240

	Listebetegnelse
	I201 Ferskvandsdambrug

	Miljøgodkendelse
	17/2-2010 
Vilkårsændret 18/12-2013 og 09/07-2019
	Vandindvinding
	23/6-2016 (Fra Dybvad Å)
27/09-2017 (Grundvand)

	Baggrund og omfang
	Baggrunden for tilsynet er, at Aalborg Kommune fører tilsyn med dambrug mindst en gang om året, herunder med tilstanden i vandløbet, jævnfør bekendtgørelse nr. 1567 af 7. december 2016 om ferskvandsdambrug.
Tilsynet er et administrativt tilsyn og omhandler dambrugets årsindberetning og
egenkontrol for det foregående år, samt resultater af undersøgelse af vandløbskvaliteten i Dybvad å vurderet ud fra faunaen foråret 2026. Det administrative tilsyn er en del af det samlede tilsyn Aalborg Kommune fører med dambrug.

Miljøbeskyttelsesloven har bl.a. til formål at værne om natur og miljø, så samfundsudviklingen kan ske på et bæredygtigt grundlag i respekt for menneskers livsvilkår og for bevarelse af dyre- og plantelivet. 

	Egenkontrol
	Der er udtaget 5 prøver i dambruget i 2026, kravet er 6 prøver pr år jf. vilkår 30. Forholdet indskærpes.

Udlederkravene for BI5, kvælstof og fosfor jf. miljøgodkendelsen, er overholdt.
Udlederkravet i forhold til ilt er ikke overholdt i en af målingerne, dette skyldes defekt belufter forholdet er udbedret, og indskærpes derfor ikke.
Figurer med udledning i forhold til krav er vedlagt som bilag.   
Dambruget har i 2025 anvendt hjælpestoffer i et omfang, der ikke har medført overskridelse af miljøkvalitetskravene og vilkårene fastsat i miljøgodkendelsen.    

Dambruget har i 2025 anvendt en større mængde medicin end tilladt jf. vilkår i miljøgodkendelsen. Overskridelse af vilkår og dermed miljøkvalitetskrav er ved behandling med oxolinsyre. Der er på dambruget benyttet 1300 g oxylinsyre 6 gange i løbet af 2025, der er en behandlingsperiode på 10 dage hvilket medfører et behandlingsoverlap for 4 af disse behandlinger henholdsvis den 8/9 og 9/9 hvor der er 9 dages overlap mellem de enkelte behandlinger, samt den 23/6 og 30 /6 hvor der er 3 dages overlap. 
Kravet til max koncentration i udledningen jf. vilkår (46) i tillæg til miljøgodkendelse af 18/12-2013 på 36 µg/l overskrides når der er behandlingsoverlap overskrides.  I det der er overlap mellem behandlingerne, bliver der anvendt en mængden der medfører en udledning på c Kravet til middelkoncentration i udledningen på 30 µg/l er overholdt. 

	Håndhævelser
	Aalborg Kommune indskærper hermed, i henhold til § 69 stk. 1 i miljøbeskyttelsesloven, at miljøgodkendelsens vilkår omkring udledning af spildevand, fremover skal overholdes, herunder: 
Vilkår 30 Som led i dambrugets egenkontrol skal den driftsansvarlige foranledige at der udtages 6 sæt vandprøver i dambrugets ind- og udløb. Prøverne skal udtages i perioden 1. april til 1. oktober. 
 Vilkår 46 indholdet af oxylinsyre i det udledte produktionsvand fra Mølgård dambrug må ikke overstige maksimalkoncentration på 36µg/l.
Dambruget bedes redegøre for hvordan driften fremadrettet tilpasses så medicinforbruget kan overholde vilkår i miljøgodkendelsen.
Redegørelse skal indsendes til Aalborg Kommune inden den 1.9.2026 til myndighed.service@aalborg.dk 
Jævnfør § 110 st. 1 nr. 4 er det strafbart at tilsidesætte vilkår i en miljøgodkendelse. Jævnfør § 69 stk. 3 kan indskærpelsen ikke påklages. 


	Vandløbsundersøgelse
	En del af kommunens tilsyn omhandler tilstanden i vandløbet. Tilstanden vurderes bl.a. ud fra faunasammensætningen ved hjælp af DVFI. Aalborg Kommune har den 19-03-2026 udtaget faunaprøver op- og nedstrøms Dybvadbro dambrug. Prøverne er oparbejdet og DVFI er udarbejdet af konsulentfirma. Ved Mølgård Dambrug er nedstrøms strækningen vurderet lavere (DVFI = 3) end opstrøms strækningen (DVFI = 4). På opstrømsstrækningen blev nøglegruppe 1 arterne Ephemera danica, Leuctra digitata/fusca samt Sericostoma personatum fundet i relativt lavt antal. På nedstrømsstrækningen blev kun Ephemera danica fundet i meget lavt antal (1 stk.). Herudover huser strækningen et højt antal af negative diversitetsgrupper. Overordnet har disse to stationer varierende fysiske forhold, hvor opstrøms forholdene er relativt ringe og nedstrøms forholdene er noget bedre. Herudover tyder data på, at der er en berigelse af organisk materiale fra Dybvadbro Dambrug. Dybvad å bliver ud fra data yderligere påvirket med organisk materiale nedstrøms Mølgård dambrug, hvor der nu forekommer meget tolerante dansemyg som Chironomus og Dicrotendipes notatus gr., som kan klare relativ iltfrie forhold. Det virker til at den lavere DVFI nedstrøms end opstrøms har været en gentagende tendens siden 2024.
Aalborg Kommune vurderer DVFI på 3 nedstrøms dambruget er et resultat af forurening fra Mølgaard dambrug. Der skal fremlægges en plan for, hvordan dambruget fremadrettet vil sikre at forholdene nedstrøms dambruget ikke er påvirket i væsentlig grad af forurening fra dambruget. Planene skal fremlægges ved det kommende miljøtilsyn.

